pythainlp/thai-financial-dataset huggingface dataset:
5. การวิจัยและพัฒนา

1.  ด้านธุรกิจโรงกลั่น

  ตั้งแต่ปี 2547 บริษัทฯ ได้ทำการศึกษาแนวทางในการเพิ่มประสิทธิภาพของโรงกลั่น เช่น
  การใช้น้ำมันดิบภายในประเทศเพื่อทดแทนนํ้ามันดิบจากต่างประเทศ
  หรือปรับปรุงหน่วยกลั่นให้มีประสิทธิภาพมากยิ่งขึ้น และ บริษัทฯ ยังได้ว่าจ้าง UOP LLC. และ
  Foster Wheeler Corporation
  ซึ่งเป็นเจ้าของลิขสิทธิ์เทคโนโลยีโรงกลั่นที่มีชื่อเสียงระดับโลก จากประเทศสหรัฐอเมริกา
  ทำการศึกษาโครงการปรับปรุงคุณภาพน้ำมัน (Product Quality Improvement: PQI)
  ทั้งนี้บริษัทฯ ได้เริ่มก่อสร้างตั้งแต่เดือนพฤษภาคม 2549
  โดยดำเนินการก่อสร้างหน่วยแตกตัวโมเลกุลน้ำมัน (Hydro Cracking Unit)
  หน่วยกลั่นสูญญากาศ (Vacuum Unit) หน่วยผลิตไฮโดรเจน (Hydrogen Plant)
  และหน่วยสนับสนุนอื่นๆ คาดว่าจะเริ่มทดลองเดินเครื่องได้ภายในไตรมาสแรกปี 2552
  ซึ่งจะทำให้บริษัทฯ สามารถผลิตน้ำมันเบนซิน และน้ำมันดีเซล ได้ในสัดส่วนที่สูงขึ้น

  จากมาตรฐานข้อกำหนดคุณภาพ และลักษณะของน้ำมันเชื้อเพลิงตามมาตรฐาน EURO IV
  ที่กรมธุรกิจพลังงานประกาศ และกำหนดให้มีผลบังคับใช้วันที่ 1 มกราคม 2555 นั้น บริษัทฯ
  ได้ดำเนินการศึกษา และปรับปรุงหน่วยกลั่น
  ให้สามารถผลิตน้ำมันเชื้อเพลิงที่มีคุณภาพตามมาตรฐานที่กำหนด
  ซึ่งจะลดปัญหามลพิษจากการเผาผลาญน้ำมันเชื้อเพลิงของประเทศไทย ทั้งนี้ตั้งแต่เดือนมีนาคม
  2551 บริษัทฯ ได้เริ่มผลิตน้ำมันดีเซลตามมาตรฐาน EURO IV
  ได้ก่อนกำหนดการบังคับใช้ของภาครัฐ

2.  ด้านธุรกิจการตลาด

  บริษัทฯ ได้พัฒนาคุณภาพผลิตภัณฑ์ด้านพลังงานทดแทนอย่างต่อเนื่อง ทั้งน้ำมันแก๊สโซฮอล์ E20
  น้ำมัน เพาเวอร์ดี บี5 EURO IV และน้ำมันแก๊สโซฮอล์ E85 โดยในส่วนของน้ำมันแก๊สโซฮอล์
  E20 บริษัทฯ ได้เริ่มจำหน่ายตั้งแต่วันที่ 1 มกราคม 2551
  ทันทีที่ภาครัฐมีประกาศกำหนดคุณภาพรองรับ ส่วนน้ำมันเพาเวอร์ดี บี5 EURO IV
  ซึ่งมีคุณภาพได้ตามมาตรฐานคุณภาพ EURO IV ที่มีปริมาณกำมะถันต่ำกว่าน้ำมันดีเซลทั่วไปถึง 7
  เท่า เพื่อคุณภาพสิ่งแวดล้อมที่ดีขึ้นนั้น บริษัทฯ ได้เริ่มจำหน่ายตั้งแต่เดือนเมษายน 2551
  และล่าสุดบริษัทฯ ได้เริ่มจำหน่ายน้ำมันแก๊สโซฮอล์ E85 ตั้งแต่เดือนพฤศจิกายน 2551
  ซึ่งแสดงถึงศักยภาพในการตอบสนองความต้องการของผู้บริโภค
  และนโยบายของภาครัฐที่ส่งเสริมการใช้เชื้อเพลิงชีวภาพ เพื่อลดผลกระทบต่อสิ่งแวดล้อม

  สำหรับผลิตภัณฑ์นํ้ามันหล่อลื่นบริษัทฯ ได้มีการวิจัยพัฒนาร่วมมือกับ
  ผู้ผลิตเครื่องยนต์การเกษตรชั้นนำ อย่างต่อเนื่อง House Brand
  ให้กับศูนย์บริการรถยนต์รายใหญ่ Inter Brand ให้กับลูกค้าต่างประเทศ
  และยังมีผลิตภัณฑ์พิเศษที่พัฒนาเพื่อใช้สำหรับลูกค้าอุตสาหกรรมเฉพาะราย
  พัฒนาผลิตภัณฑ์เพื่อใช้กับเครื่องยนต์ที่ใช้พลังงานทดแทน อาทิเช่น NGV LPG และแก๊สโซฮอล์
  มีการออกผลิตภัณฑ์ใหม่ในกลุ่มมอเตอร์ไซด์ 4 จังหวะ ทั้งรุ่นเกียร์อัตโนมัติและรุ่นหัวฉีด
  ให้สอดคล้องกับความต้องการของผู้บริโภค
  และเพื่อให้ได้คุณภาพตรงตามมาตรฐานของภาครัฐทั้งในด้านการใช้งาน
  และลดผลกระทบต่อสิ่งแวดล้อม
7. โครงการในอนาคต

บริษัทฯ มุ่งเน้นพัฒนาธุรกิจอย่างต่อเนื่อง จึงพัฒนาหาโอกาสทางธุรกิจใหม่ๆ
ทั้งที่เกี่ยวเนื่องและไม่เกี่ยวเนื่องกับธุรกิจปัจจุบัน
เพื่อเพิ่มมูลค่ากิจการและกระจายความเสี่ยงของรายได้บริษัทฯ ภายใต้หลักการ การขับเคลื่อนธุรกิจ
โดยมุ่งเน้นโครงการด้านพลังงานทดแทน และโครงการที่เกี่ยวข้องเนื่องกับธุรกิจการผลิต
และการตลาดอื่นๆ เพื่อสร้างความมั่นคง เติบโตแก่องค์กรอย่างยั่งยืน โดยขณะนี้บริษัทฯ
ได้ดำเนินการศึกษาการลงทุนในธุรกิจใหม่ๆ

ที่ผ่านมาบริษัทฯ อยู่ระหว่างดำเนินการก่อสร้างโครงการใหม่ๆ ที่สำคัญ เพื่อเพิ่มมูลค่าให้กิจการ
อีกทั้งยังทำให้ผลประกอบการของบริษัทฯ ดีขึ้น ดังมีรายละเอียด
และความคืบหน้าของโครงการต่างๆ ดังนี้

7.1 โรงงานผลิตไบโอดีเซล ที่บางปะอิน

บริษัทฯ ได้มีการพัฒนาธุรกิจใหม่ด้านพลังงานทดแทน โดยร่วมทุนกับบริษัท ยูนิเวอร์แซล
แอดซอร์บเบ้นท์ แอนด์ เคมิคัสส์ จำกัด (UAC) จัดตั้งบริษัท บางจากไบโอฟูเอล จำกัด ขึ้น
เพื่อดำเนินโครงการผลิตไบโอดีเซลป้อนเป็นวัตถุดิบให้กับตลาดบางจาก
ในบริเวณติดกับคลังน้ำมันบางจาก อำเภอบางปะอิน จังหวัดพระนครศรีอยุธยา
ซึ่งเป็นทำเลที่เหมาะสมเนื่องจากใกล้คลังน้ำมัน ท่อส่ง
และอยู่ในพื้นที่ภาคกลางที่มีการใช้น้ำมันดีเซลมากถึงร้อยละ 70 ของการใช้ทั้งประเทศ
ทำให้ประหยัดค่าขนส่ง โดยโรงงานมีกำลังการผลิตเฉลี่ย 300,000 ลิตรต่อวัน
ใช้น้ำมันปาล์มดิบเป็นวัตถุดิบหลักในการผลิต ด้วยเงินลงทุนประมาณ 1,000 ล้านบาท
โดยได้เริ่มก่อสร้างในเดือนเมษายน 2551 และคาดว่าจะแล้วเสร็จเริ่มดำเนินการผลิตได้ในปี
2552

โครงการดังกล่าว เป็นการสนับสนุนนโยบายรัฐในการส่งเสริมการผลิต
และการใช้ไบโอดีเซลทดแทนการใช้น้ำมันดีเซล เพื่อลดการพึ่งพาพลังงานจากต่างประเทศ
เพิ่มความมั่นคงด้านพลังงาน สร้างรายได้แก่เกษตรกร และยังช่วยลดมลพิษทางอากาศ
พัฒนาคุณภาพชีวิตที่ดีขึ้นของประชาชน

7.2 การเข้าร่วมถือหุ้นในบริษัท เหมืองแร่โปแตชอาเซียน จำกัด (มหาชน)

บริษัทฯ ได้มีการซื้อหลักทรัพย์จำนวน 765,000 หุ้น คิดเป็นสัดส่วนการถือหุ้นร้อยละ 6.56
จากการเปิดประมูลหลักทรัพย์ของธนาคารทหารไทยเมื่อวันที่ 30 กรกฎาคม – 8 สิงหาคม 2551
ซึ่งบริษัท เหมืองแร่โปแตซอาเซียน จำกัด
นี้เป็นโครงการที่เกิดขึ้นจากความร่วมมือของกลุ่มประเทศอาเซียนที่ต้องการนำทรัพยากรธรรมชาติของแต่ละประเทศมาใช้
เพื่อให้เกิดประโยชน์สุงสุดต่อประเทศในกลุ่มสมาชิก
โดยขณะนี้อยู่ในระหว่างการพัฒนาโครงการประกอบการเหมืองโปแตซ ที่จังหวัดชัยภูมิ
ให้สามารถดำเนินการเชิงพาณิชย์ได้

ทั้งนี้ บริษัทฯ ได้เล็งเห็นประโยชน์ในการเข้าร่วมโครงการในครั้งนี้
เพื่อเป็นโอกาสทางธุรกิจที่จะได้รวมศึกษาโครงการลงทุนในธุรกิจใหม่ เพื่อเพิ่มมูลค่าของกิจการ
และกระจายความเสี่ยงของรายได้บริษัทฯ ในอนาคต
[]

แบบแสดงรายการข้อมูลประจำปี (แบบ 56-1)

สิ้นสุดวันที่ 31 ธันวาคม 2552

บริษัท บางจากปิโตรเลียม จำกัด (มหาชน)

 

 สารบัญ

หน้า

ส่วนที่ 1 ข้อมูลสรุป (EXECUTIVE SUMMARY) 1

ส่วนที่ 2 บริษัทที่ออกหลักทรัพย์ 2

1.  ข้อมูลทั่วไป 3-4

2.  ปัจจัยความเสี่ยง 5-10

3.  ลักษณะการประกอบธุรกิจ 11-25

4.  การประกอบธุรกิจของแต่ละสายผลิตภัณฑ์ 26-49

5.  การวิจัยและพัฒนา 50

6.  ทรัพย์สินที่ใช้ในการประกอบธุรกิจ 51-56

7.  โครงการในอนาคต 57

8.  ข้อพิพาททางกฎหมาย 58

9.  โครงสร้างเงินทุน 59-62

10. การจัดการ 63-106

11. การควบคุมภายใน 107-108

12. รายการระหว่างกัน 109-120

13. ฐานะการเงินและผลการดำเนินงาน 121-135

14. ข้อมูลอื่นที่เกี่ยวข้อง 136

ส่วนที่ 3 การรับรองความถูกต้องของข้อมูล 137-150

เอกสารแนบ 1 ประวัติกรรมการ และผู้บริหาร 151-176

เอกสารแนบ 2 การดำรงตำแหน่งของผู้บริหารในบริษัทฯ บริษัทย่อย และบริษัทที่เกี่ยวข้อง 177

เอกสารแนบ 3 รายงานคณะกรรมการตรวจสอบ 178-179
8. ข้อพิพาททางกฎหมาย

ข้อพิพาททางกฎหมายที่บริษัทฯ เป็นคู่ความหรือคู่กรณี โดยที่คดีหรือข้อพิพาทยังไม่สิ้นสุด
และเป็นคดีที่อาจมีผลกระทบต่อการดำเนินธุรกิจของบริษัทฯ อย่างมีนัยสำคัญ
และเป็นคดีที่มิได้เกิดจากการประกอบธุรกิจโดยปกติ ณ วันที่ 31 ธันวาคม 2552 มีรายละเอียดดังนี้

บริษัทฯ ถูกฟ้องเป็นจำเลยร่วม (จำเลยที่ 5) ร่วมกระทรวงการคลัง (จำเลยที่ 1) ในคดีละเมิด
กรณีขับไล่โจทก์ออกจากที่ราชพัสดุบริเวณท่าเรือโรงกลั่นน้ำมันบางจาก ซึ่งบริษัทฯ
เช่าจากกระทรวงการคลัง โดยเรียกร้องค่าเสียหายจำนวน ทุนทรัพย์ 1,055 ล้านบาท
ต่อมาเมื่อวันที่ 3 มิถุนายน 2552 ศาลแพ่งได้อ่านคำพิพากษาศาลอุทธรณ์ให้ยกฟ้องโจทก์
และโจทก์ได้ยื่นอุทธรณ์ต่อศาลฎีกา ซึ่งขณะนี้คดีอยู่ระหว่างการพิจารณาของศาลฎีกา

บริษัทฯ ถูกฟ้องร้องเป็นจำเลยร่วมกับส่วนราชการ บริษัท ปตท. จำกัด(มหาชน)
และผู้ประกอบการเอกชน เพื่อเรียกร้องค่าเสียหายจำนวนทุนทรัพย์ 210 ล้านบาท
ในข้อหาละเมิดอนุสิทธิบัตรตามพ.ร.บ.สิทธิบัตร พ.ศ. 2522
ในกรณีผลิตและจำหน่ายน้ำมันไบโอดีเซล ซึ่งขณะนี้อยู่ระหว่างการพิจารณาของศาลชั้นต้น
5. การวิจัยและพัฒนา

  ด้านธุรกิจโรงกลั่น

ตั้งแต่ปี 2547 บริษัทฯ ได้ทำการศึกษาแนวทางในการเพิ่มประสิทธิภาพของโรงกลั่น เช่น
การใช้น้ำมันดิบภายในประเทศเพื่อทดแทนนํ้ามันดิบจากต่างประเทศ
หรือปรับปรุงหน่วยกลั่นให้มีประสิทธิภาพมากยิ่งขึ้น โดย ทำการศึกษาโครงการปรับปรุงคุณภาพน้ำมัน
(Product Quality Improvement: PQI) ทั้งนี้บริษัทฯ ได้เริ่มก่อสร้างตั้งแต่เดือนพฤษภาคม
2549 โดยดำเนินการก่อสร้างหน่วยแตกตัวโมเลกุลน้ำมัน (Hydrocracking Unit)
หน่วยกลั่นสุญญากาศ (Vacuum Distillation Unit) หน่วยผลิตไฮโดรเจน (Hydrogen
Production Unit) และหน่วยสนับสนุนอื่นๆ ซึ่งทำให้บริษัทฯ สามารถผลิตน้ำมันเบนซิน
และน้ำมันดีเซล ได้ในสัดส่วนที่สูงขึ้น

จากมาตรฐานข้อกำหนดคุณภาพ และลักษณะของน้ำมันเชื้อเพลิงตามมาตรฐาน EURO IV
ที่กรมธุรกิจพลังงานประกาศ และกำหนดให้มีผลบังคับใช้วันที่ 1 มกราคม 2555 นั้น บริษัทฯ
ได้ดำเนินการศึกษา และปรับปรุงหน่วยกลั่น
ให้สามารถผลิตน้ำมันเชื้อเพลิงที่มีคุณภาพตามมาตรฐานที่กำหนด
ซึ่งจะลดปัญหามลพิษจากการเผาผลาญน้ำมันเชื้อเพลิงของประเทศไทย ทั้งนี้ตั้งแต่เดือนมีนาคม 2551
บริษัทฯ ได้เริ่มผลิตน้ำมันดีเซลตามมาตรฐานEURO IV ได้ก่อนกำหนดการบังคับใช้ของภาครัฐ

นอกจากนี้บริษัทฯ ได้ทำสัญญาให้บริษัท ปตท.จำกัด (มหาชน) ลงทุนก่อสร้างโรงไฟฟ้าพลังงานร่วม
(Cogeneration) ในบริเวณพื้นที่โรงกลั่นน้ำมันบางจาก
เพื่อผลิตไฟฟ้าและไอน้ำจำหน่ายให้แก่บริษัทฯ
เพื่อรองรับความต้องการที่สูงขึ้นจากการปรับปรุงระบบการกลั่น ยังเป็นการเพิ่มประสิทธิภาพ
และความมั่นคงของระบบจ่ายไฟฟ้าต่อการผลิตโดยรวมอีกด้วยโดยคาดว่าจะแล้วเสร็จเริ่มดำเนินการได้ภายในไตรมาสแรกปี
2553

  ด้านธุรกิจการตลาด

บริษัทฯ ได้พัฒนาคุณภาพผลิตภัณฑ์ด้านพลังงานทดแทนอย่างต่อเนื่องทั้งน้ำมันแก๊สโซฮอล์ E20
น้ำมันแก๊สโซฮอล์ E85 และน้ำมันเพาเวอร์ดี บี5 EURO IV
ซึ่งมีคุณภาพได้ตามมาตรฐานคุณภาพ EURO IV ที่มีปริมาณกำมะถันต่ำกว่าน้ำมันดีเซลทั่วไปถึง 7
เท่า เพื่อคุณภาพสิ่งแวดล้อมที่ดีขึ้น และบริษัทฯ
ยังคงให้ความสำคัญในการขยายตลาดผลิตภัณฑ์ด้านพลังงานทดแทน
โดยขยายการจำหน่ายน้ำมันแก๊สโซฮอล์ E20 และน้ำมันเพาเวอร์ดี บี5 ให้ครอบคลุมทั่วประเทศ
ซึ่งแสดงถึงศักยภาพในการตอบสนองความต้องการของผู้บริโภค และนโยบายของภาครัฐ
ที่ส่งเสริมการใช้เชื้อเพลิงชีวภาพ เพื่อลดผลกระทบต่อสิ่งแวดล้อม

สำหรับผลิตภัณฑ์นํ้ามันหล่อลื่นบริษัทฯ ได้มีการวิจัยและพัฒนาผลิตภัณฑ์ใหม่ๆ
โดยร่วมมือกับผู้ผลิตเครื่องยนต์การเกษตรชั้นนำอย่างต่อเนื่อง
เพื่อรองรับการขยายตัวในภาคการเกษตร ตลอดจนพัฒนาผลิตภัณฑ์ใหม่ๆ
เพื่อใช้กับเครื่องยนต์ที่ใช้พลังงานงานทดแทน ให้สอดคล้องกับความต้องการของผู้บริโภค
และเพื่อให้ได้คุณภาพตรงตามมาตรฐานของภาครัฐ และมาตรฐานสากล เช่น ISO9001 Version
2008, TS16949 Version 2009 รวมทั้งพัฒนาผลิตภัณฑ์ให้เป็นมิตรกับสิ่งแวดล้อมมากยิ่งขึ้น
7. โครงการในอนาคต 

หลังจากที่โครงการปรับปรุงคุณภาพน้ำมัน (Product Quality Improvement Project: PQI)
ได้ดำเนินการผลิตเชิงพาณิชย์ตั้งแต่ปลายปี 2552 ที่ผ่านมา ซึ่งทำให้โรงกลั่นเป็น Complex
Refinery ที่มีเทคโนโลยีการกลั่นที่ทันสมัย
สามารถผลิตน้ำมันเบนซินและดีเซลที่มีมูลค่าสูงในสัดส่วนที่เพิ่มขึ้น และสามารถใช้กำลังกลั่นได้มากขึ้น
ทำให้บริษัทฯ มีความแข็งแรงทางการเงินที่ดีขึ้น เป็นรากฐานสำหรับการพัฒนากิจการในอนาคต

นอกจากนั้นบริษัทฯ จะขยายธุรกิจไปสู่ธุรกิจอื่นๆ โดยเฉพาะธุรกิจด้านพลังงานทดแทน
ที่นอกจากจะเป็นธุรกิจที่จะช่วยบรรเทาภาวะโลกร้อนในปัจจุบันนี้
และเป็นแหล่งพลังงานสะอาดที่จะมาทดแทนพลังงานจากฟอสซิล (น้ำมัน ถ่านหิน และก๊าซธรรมชาติ)
แล้ว ยังนับว่าเป็นธุรกิจที่มีศักยภาพในการเติบโตที่สูงมาก
หรือแม้กระทั่งการขยายสู่ธุรกิจการพัฒนาทรัพยากรธรรมชาติที่ใช้เทคโนโลยีสะอาดเป็นมิตรต่อสิ่งแวดล้อม
รวมถึงธุรกิจใหม่ๆ ทั้งที่เกี่ยวเนื่องและไม่เกี่ยวเนื่องกับธุรกิจปัจจุบัน
เพื่อเป็นการเพิ่มมูลค่าของกิจการ และเป็นการกระจายความเสี่ยงรายได้ของบริษัทฯ
ในอนาคตอีกด้วย จากการยึดมั่นแนวทางการพัฒนาธุรกิจอย่างเป็นมิตรต่อสิ่งแวดล้อม
รับผิดชอบต่อสังคม เพื่อการพัฒนาที่ยั่งยืน บริษัทฯ
จึงได้ตั้งเป้าหมายที่พัฒนากิจการให้บริษัทสามารถมุ่งสู่การเป็นบริษัทที่มีการปล่อยคาร์บอนไดออกไซด์สุทธิเป็นศูนย์หรือ
Zero Global Warming Impact Company

ในปี 2553 บริษัทฯ ยังได้ดำเนินการศึกษาธุรกิจใหม่ๆ อย่างต่อเนื่อง เช่น
ศึกษาการลงทุนก่อสร้างโรงงานผลิตเอทานอล
และการผลิตพลังงานไฟฟ้าจากพลังงานทดแทนประเภทอื่นๆ เป็นต้น โดยในปีที่ผ่านธุรกิจใหม่
ที่บริษัทฯ ดำเนินการแล้วนั้นมีความก้าวหน้า ดังนี้

7.1 โรงงานผลิตไบโอดีเซล ที่บางปะอิน

โรงงานผลิตไบโอดีเซล ที่อำเภอบางปะอิน ที่บริษัทฯ ได้มีการพัฒนาธุรกิจใหม่ด้านพลังงานทดแทน
โดยร่วมทุนกับบริษัท ยูนิเวอร์แซล แอดซอร์บเบ้นท์ แอนด์ เคมิคัลส์ จำกัด (UAC) จัดตั้งบริษัท
บางจากไบโอฟูเอล จำกัด ขึ้น เพื่อดำเนินโครงการผลิตไบโอดีเซลกำลังการผลิตเฉลี่ย 300,000
ลิตรต่อวัน เพื่อป้อนเป็นวัตถุดิบให้แก่ตลาดบางจาก ด้วยเงินลงทุน 929.46 ล้านบาท
ซึ่งเริ่มก่อสร้างตั้งแต่เดือนเมษายน 2551 ปัจจุบันการก่อสร้างแล้วเสร็จ และมีผลิตภัณฑ์ไบโอดีเซล
B100 จำหน่ายตั้งแต่เดือนธันวาคม 2552 ที่ผ่านมา

7.2 โครงการเหมืองแร่โปแตช

บริษัทฯ ได้มีการซื้อหลักทรัพย์จำนวน 765,000 หุ้น คิดเป็นสัดส่วนการถือหุ้นร้อยละ 6.56
จากการเปิดประมูลหลักทรัพย์ของธนาคารทหารไทยเมื่อวันที่ 30 กรกฎาคม - 8 สิงหาคม 2551
ซึ่งบริษัท เหมืองแร่โปแตซ อาเซียน จำกัด
นี้เป็นโครงการที่เกิดขึ้นจากร่วมมือของกลุ่มประเทศอาเซียนที่ต้องการนำทรัพยากรธรรมชาติของแต่ละประเทศมาใช้
เพื่อให้เกิดประโยชน์สูงสุดต่อประเทศในกลุ่มสมาชิก
โดยขณะนี้อยู่ในระหว่างการพัฒนาโครงการประกอบการเหมืองโปแตซ ที่จังหวัดชัยภูมิ
ให้สามารถดำเนินการเชิงพาณิชย์ได้

7.3 โครงการผลิตไฟฟ้าจากเซลล์แสงอาทิตย์

บริษัทฯ ได้ลงทุนในโครงการผลิตไฟฟ้าจากเซลล์แสงอาทิตย์ กำลังการผลิตติดตั้งประมาณ 30
เมกกะวัตต์ บนพื้นที่คลังน้ำมันบางปะอิน โดยเริ่มจะดำเนินก่อสร้างโครงการตั้งแต่เดือนเมษายน
2553 มีกำหนดแล้วเสร็จในไตรมาสที่ 3 ปี 2554 และเมื่อโครงการแล้วเสร็จ
จะสามารถผลิตไฟฟ้าจำหน่ายให้กับการไฟฟ้าฝ่ายผลิตแห่งประเทศไทย
ซึ่งถือว่าเป็นธุรกิจที่มีการสร้างรายได้ที่มั่นคงและต่อเนื่อง
4.  การวิจัยและพัฒนา

การพัฒนาสื่อป้ายโฆษณาประเภทต่างๆ

บริษัทได้ศึกษารูปแบบสื่อป้ายโฆษณาในต่างประเทศอย่างสม่ำเสมอ
เพื่อนำมาพัฒนาสื่อป้ายโฆษณาที่มีอยู่
รวมทั้งมีการนำเทคโนโลยีของต่างประเทศมาใช้ปรับปรุงประสิทธิภาพของสื่อป้ายโฆษณา
เพื่อเพิ่มคุณภาพของงานให้ตอบสนองความต้องการของลูกค้าเพิ่มขึ้น โดยในช่วงระยะเวลา 3
ปีที่ผ่านมา บริษัทมีการพัฒนา Balloon และ Air Ship
ให้สามารถนำมาใช้เป็นทางเลือกใหม่ในการประชาสัมพันธ์สินค้าในแก่ลูกค้า และในปี 2546
ได้มีการร่วมทุนกับ ไรท์ ซายน์ โอเอ็นเอ็ม สวีเดน เอบี จัดตั้งบริษัท มาร์โก้ ไรท์ ซายน์
เพื่อเป็นฐานในการประกอบอุปกรณ์ Trivision ในประเทศไทย
เพื่อเป็นการลดต้นทุนการนำเข้าจากต่างประเทศ โดยมีวัตถุประสงค์เพื่อขยายพื้นที่ติดตั้งป้ายโฆษณา
และส่งออกอุปกรณ์ไตรวิชั่นไปยังภูมิภาคเอเซีย ออสเตรเลีย และนิวซีแลนด์
อีกด้วยเพื่อกระตุ้นให้ต่างประเทศใช้อุปกรณ์ไตรวิชั่นมากขึ้น
สารบัญ 

  หน้า

  ส่วนที่ 1 ข้อมูลสรุป 1

  ส่วนที่ 2 บริษัทที่ออกหลักทรัพย์ 1

1.  ปัจจัยความเสี่ยง 2

2.  ลักษณะการประกอบธุรกิจ 6

3.  การประกอบธุรกิจของแต่ละกลุ่มธุรกิจ 12

4.  การวิจัยและพัฒนา 26

5.  ทรัพย์สินที่ใช้ในการประกอบธุรกิจ 27

6.  โครงการในอนาคต 29

7.  ข้อพิพาททางกฎหมาย 30

8.  โครงสร้างเงินทุน 31

9.  การจัดการ 32

10. การควบคุมภายใน 40

11. รายการระหว่างกัน 41

12. ฐานะการเงินและผลการดำเนินงาน 45

13. ข้อมูลอื่นที่เกี่ยวข้อง 61

  ส่วนที่ 3 การรับรองความถูกต้องของข้อมูล 1

  เอกสารแนบ 1 รายละเอียดเกี่ยวกับผู้บริหารและผู้มีอำนาจควบคุมบริษัท

  เอกสารแนบ 2 รายละเอียดเกี่ยวกับกรรมการของบริษัทย่อย

  เอกสารแนบ 3 อื่นๆ
ส่วนที่ 2

บริษัทที่ออกหลักทรัพย์

ชื่อบริษัท : บริษัท มาสเตอร์ แอด จำกัด (มหาชน)

ลักษณะการประกอบธุรกิจ : ให้บริการและรับจ้างผลิตสื่อป้ายโฆษณา และบันเทิง

ที่ตั้งสำนักงานใหญ่ : เลขที่ 24/10 ชั้น 3-6 อาคารแลนดี้-มาสเตอร์ ซอยลาดพร้าว 19

ถนนลาดพร้าว แขวงลาดยาว เขตจตุจักร กรุงเทพมหานคร 10900

เลขทะเบียนบริษัท : 40854600012

Home Page : http://www.masterad.co.th / http://www.masterad.com

โทรศัพท์ : 0 –2938-3388

โทรสาร : 0 -2938-3488
8. โครงสร้างเงินทุน

1. หลักทรัพย์ของบริษัท

ณ วันที่ 31 ธันวาคม พ.ศ. 2546 บริษัทมีทุนจดทะเบียน 125 ล้านบาท เรียกชำระแล้ว 125
ล้านบาท แบ่งเป็นหุ้นสามัญจำนวน 125 ล้านหุ้น มูลค่าที่ตราไว้หุ้นละ 1.- บาท

2.  โครงสร้างผู้ถือหุ้น

รายชื่อผู้ถือหุ้นใหญ่ของบริษัท ณ 31 ธันวาคม 2546 มีรายละเอียดดังนี้

+----------------------------+------------+------------+--------------+
| ผู้ถือหุ้น                      | จำนวนหุ้น    | ร้อยละ      |              |
+----------------------------+------------+------------+--------------+
|                            |            |            |              |
+----------------------------+------------+------------+--------------+
| 1. กลุ่มผู้บริหารหลัก 3 ท่าน      | 63,700,000 | 50.96      |              |
|                            |            |            |              |
|   และบุคคลที่เกี่ยวข้องตามมาตรา  |            |            |              |
|   258¹                     |            |            |              |
+----------------------------+------------+------------+--------------+
| 2. นายวิชิต ดิลกวิลาศ          | 7,350,000  | 5.88       |              |
+----------------------------+------------+------------+--------------+
| 3. นางชลลดา ฟูวัฒนศิลป์        | 6,000,000  | 4.80       |              |
+----------------------------+------------+------------+--------------+
| 4. นางวนิดา ภัทรมานพ         | 5,666,666  | 4.53       |              |
+----------------------------+------------+------------+--------------+
| 5. นางสาวพรทิพย์ มณีรัตนะพร    | 5,666,666  | 4.53       |              |
+----------------------------+------------+------------+--------------+
| 6. นางสาวนุชวารี อัชนะพรกุล    | 2,450,000  | 1.96       |              |
+----------------------------+------------+------------+--------------+
| 7. นางสาวกนกพร อกนิษฐ์       | 2,000,000  | 1.60       |              |
+----------------------------+------------+------------+--------------+
| 8. ผู้ถือหุ้นรายย่อยอื่นๆ          | 32,166,668 | 25.74      |              |
+----------------------------+------------+------------+--------------+
| รวมทั้งสิ้น                    | 1          | 100.00     |              |
|                            | 25,000,000 |            |              |
+----------------------------+------------+------------+--------------+

หมายเหตุ : 1. นายนพดล ตัณศลารักษ์, นายพิเชษฐ มณีรัตนะพร, นายธวัช มีประเสริฐสกุล

3.  นโยบายจ่ายเงินปันผล

บริษัทมีนโยบายการจ่ายเงินปันผลให้แก่ผู้ถือหุ้นในอัตราไม่น้อยกว่าร้อยละ 40
ของกำไรสุทธิหลังหักภาษีเงินได้นิติบุคคลและสำรองตามกฎหมาย
ทั้งนี้ขึ้นอยู่กับภาวะเศรษฐกิจและการดำเนินงานในอนาคตเป็นสำคัญ
เอกสารแนบ 2

 รายละเอียดกรรมการของบริษัทและบริษัทย่อย ณ วันที่ 31 ธันวาคม 2546 

+---------+-------+-------+-----------+--------+-------+-----------+
|         |       | กร    |           |        |       |           |
|         |       | รมการ |           |        |       |           |
+---------+-------+-------+-----------+--------+-------+-----------+
|         |       | บ     | บริษัทย่อย   | บ      | บร    | บริษัทร่วม   |
|         |       | ริษัทแม่ |           | ริษัทย่อย | ิษัทร่วม |           |
+---------+-------+-------+-----------+--------+-------+-----------+
|         |       | บมจ.  | บจ.       | บจ.    | บจ.   | บจ.อิงค์เจ็ท |
|         |       | มา    | มาสเตอร์   | มาโก้   | แลนดี้ด | อิมเมจเจส  |
|         |       | สเตอร์ | แอนด์ มอร์  | ไรท์    | ีเวลลอ |           |
|         |       | แอด   |           | ซายน์   | ปเมนท์ | (ป        |
|         |       |       |           |        |       | ระเทศไทย) |
+---------+-------+-------+-----------+--------+-------+-----------+
| 1.      | โลห   | /     |           |        |       |           |
| ร.ต.ต.  | ะชาละ |       |           |        |       |           |
| เ       |       |       |           |        |       |           |
| กรียงศักดิ์ |       |       |           |        |       |           |
+---------+-------+-------+-----------+--------+-------+-----------+
| 2.      | ตัณศ   | /     | /         | /      |       | /         |
| นายนพดล | ลารักษ์ |       |           |        |       |           |
+---------+-------+-------+-----------+--------+-------+-----------+
| 3.      | มณีร   | /     | /         | /      | /     | /         |
| น       | ัตนะพร |       |           |        |       |           |
| ายพิเชษฐ |       |       |           |        |       |           |
+---------+-------+-------+-----------+--------+-------+-----------+
| 4.      | ม     | /     | /         |        | /     | /         |
| นายธวัช  | ีประเส |       |           |        |       |           |
|         | ริฐสกุล |       |           |        |       |           |
+---------+-------+-------+-----------+--------+-------+-----------+
| 5.      | ดิล    | /     |           |        |       |           |
| นายวิชิต  | กวิลาศ |       |           |        |       |           |
+---------+-------+-------+-----------+--------+-------+-----------+
| 6.      | รัช    | /     |           |        |       |           |
| นาย     | ไชยบุญ |       |           |        |       |           |
| ปารเมศร์ |       |       |           |        |       |           |
+---------+-------+-------+-----------+--------+-------+-----------+
| 7.      | ว     | /     |           |        |       |           |
| นาย     | ีรเสถีย |       |           |        |       |           |
| ประเสริฐ | รพรกุล |       |           |        |       |           |
+---------+-------+-------+-----------+--------+-------+-----------+
| 8.      | ไกร   | /     |           |        |       |           |
| นางส    | พานนท์ |       |           |        |       |           |
| าวนภาพร |       |       |           |        |       |           |
+---------+-------+-------+-----------+--------+-------+-----------+
การรับรองความถูกต้องของข้อมูล

ข้าพเจ้าได้ตรวจสอบข้อมูลในแบบแสดงรายการข้อมูลประจำปี 2546 (แบบ 56-1)
ขอรับรองว่าข้อมูลดังกล่าวถูกต้องครบถ้วนไม่เป็นเท็จ
ไม่ทำให้ผู้อื่นสำคัญผิดหรือขาดข้อมูลที่ควรต้องแจ้งในสาระสำคัญอันอาจทำให้บุคคลผู้เข้าซื้อหลักทรัพย์เสียหาย

ในกรณีนี้
เพื่อเป็นหลักฐานว่าเอกสารทั้งหมดเป็นเอกสารที่ข้าพเจ้าได้รับรองความถูกต้องที่เป็นชุดเดียวกัน
ข้าพเจ้าได้มอบหมายให้ นางสาวธมนวรรณ นรินทวานิช
เป็นผู้ลงลายมือชื่อกำกับเอกสารนี้ไว้ทุกหน้าด้วย หากเอกสารใดไม่มีลายมือชื่อของ
นางสาวธมนวรรณ นรินทวานิช
ข้าพเจ้าจะถือว่าไม่ใช่ข้อมูลที่ข้าพเจ้าได้รับรองความถูกต้องของข้อมูลไว้

กรรมการผู้มีอำนาจลงนาม

  ------------------------- ----------------------- ---------------------
  ชื่อ                        ตำแหน่ง                  ลายมือชื่อ

  1. นายนพดล ตัณศลารักษ์       กรรมการ                 นพดล ตัณศลารักษ์

  2. นายธวัช มีประเสริฐสกุล     กรรมการ                 ธวัช มีประเสริฐสกุล

  3. นายพิเชษฐ มณีรัตนะพร      กรรมการ                 พิเชษฐ มณีรัตนะพร
  ------------------------- ----------------------- ---------------------

ผู้รับมอบอำนาจ

  ------------------------- --------------------------- ---------------------
  ชื่อ                        ตำแหน่ง                      ลายมือชื่อ

  1. นางสาวธมนวรรณ นรินทวานิช ผู้ช่วยผู้อำนวยการฝ่ายบัญชีการเงิน   ธมนวรรณ นรินทวานิช
  ------------------------- --------------------------- ---------------------
10. การควบคุมภายใน

ในการประชุมคณะกรรมการครั้งที่ 2 ประจำปี พ.ศ. 2546 เมื่อวันที่ 21 พฤษภาคม 2546
โดยมีคณะกรรมการตรวจสอบ 3 ท่านเข้าร่วมประชุมด้วย
คณะกรรมการได้ประเมินความเพียงพอของระบบการควบคุมภายในโดยการซักถามข้อมูลจากฝ่ายบริหาร
และตอบแบบประเมินความเพียงพอของระบบควบคุมภายในของบริษัทด้วยตนเอง สรุปได้ว่า
การประเมินความเพียงพอของระบบการควบคุมภายในของบริษัทด้านต่างๆ ทั้ง 5 ด้าน คือ
องค์กรและสภาพแวดล้อม การบริหารความเสี่ยง การควบคุมการปฏิบัติงานของฝ่ายบริหาร
ระบบสารสนเทศและการสื่อสารข้อมูล และ ระบบติดตาม
คณะกรรมการมีความเห็นว่าบริษัทมีระบบการควบคุมภายในในเรื่องการทำธุรกรรมกับผู้ถือหุ้นรายใหญ่
กรรมการ ผู้บริหาร หรือผู้ที่เกี่ยวข้องกับบุคคลดังกล่าวอย่างเพียงพอแล้ว
สำหรับการควบคุมภายในในหัวข้ออื่นๆ ของแบบประเมินความเพียงพอของระบบควบคุมภายใน
คณะกรรมการเห็นว่าบริษัทมีการควบคุมภายในที่เพียงพอแล้วเช่นกัน

การประเมินระบบการควบคุมภายในข้างต้นคณะกรรมการตรวจสอบ
มิได้แสดงความเห็นเพิ่มเติมนอกเหนือจากความเห็นคณะกรรมการ
7. ข้อพิพาททางกฎหมาย

ณ วันที่ 31 ธันวาคม 2546 บริษัทและบริษัทย่อย
ไม่มีข้อพิพาททางกฎหมายที่อาจจะมีผลกระทบต่อสินทรัพย์ของบริษัทและบริษัทย่อย